แผนลดความรุนแรง จากบรรดาคนขี้เมา คืนก่อนวันปีใหม่ของออสเตรเลีย
รัฐบาลออสเตรเลีย มีแผนจะลดความรุนแรง ที่เกิดจากบรรดาคนเมาเหล้าในช่วงคืนก่อนวันปีใหม่ ด้วยการจำกัดการขายแอลกอฮอล์ ในสถานที่จัดงานฉลองปีใ
และสำหรับที่นครซิดนีย์นั้นผู้ที่เข้าร่วมงานถูกสั่งห้ามนำเหล้า เบียร์หรือไวน์เข้ามาในเขตท่าเรือซึ่งเป็นสถานที่ ที่มีประชาชนมาร่วมฉลองวันปีใหม่มากที่สุดแห่งหนึ่งในออสเตรเลีย หลังจากเกิดปัญหาความรุนแรง สืบเนื่องจากความมึนเมามาแล้วเมื่อปีก่อนๆ ภาพพลุที่พุ่งขึ้นฟ้าแล้วแตกกระจายอย่างสวยงามเป็นดอกไม้ไฟเหนือโรงละครโอเปร่า ที่ท่าเรือนครซิดนีย์ในออสเตรเลียนั้นเป็นภาพงานฉลองปีใหม่ซึ่งเราๆ ท่านๆ ก็คงจะคุ้นเคยเป็นอย่างดี จากรายงานข่าวหรือรูปภาพต่างๆคาดกันว่าในคืนก่อนวันปีใหม่ จะมีผู้คนมากกว่า 1 ล้าน 5แสนคนมาเข้าร่วมงานฉลองที่ท่าเรือซิดนีย์ ซึ่งจำนวนคนมหาศาลเช่นนี้ ไม่ได้เป็นที่กังวลของเจ้าหน้าที่เทศบาลนครซิดนีย์เท่ากับจำนวนคนเมาเหล้าไม่กี่คน ที่อาจก่อความรุนแรงขึ้นเหมือนหลายๆ ปีที่ผ่านมาจนสร้างความเสื่อมเสียให้แก่นครซิดนีย์ และสร้างความรำคาญให้กับชาวเมืองปีนี้เจ้าหน้าที่จึงได้ควบคุมการขายเครื่องดื่มแอลกอฮอล์ เพื่อแก้ปัญหาดังกล่าวโดยผู้ที่เข้าร่วมงานในบริเวณโรงละครโอเปร่า และท่าเรือต้องถูกค้นกระเป๋าว่าแอบพกเหล้าเบียร์มาบ้างหรือเปล่าและสำหรับคนที่ต้องการดื่มจริงๆ นั้น จะมีบริการไว้ที่ร้านเหล้าหรือบาร์บางแห่ง อย่างไรก็ตามมาตรการดังกล่าวได้สร้างความขุ่นเคือง ให้กับชาวเมือง ละนักท่องเที่ยวบางกลุ่มที่บอกว่าไม่ยุติธรรมเลยที่พวกตนต้องอดดื่ม ในขณะที่กำลังฉลองดอกไม้ไฟในคืนวันปีใหม่ เพียงเพราะคนขี้เมาไม่กี่คน และไม่เพียงแต่ที่นครซิดนีย์เท่านั้นที่นำมาตรการนี้มาใช้ เพราะตามเมืองต่างๆ เช่น Byron Bay ในรัฐ NewSouth Wales เจ้าหน้าที่ก็สั่งห้ามดื่มเครื่องดื่มแอลกอฮอล์ตามถนนหนทางสวนสาธารณะและชายหาดต่างๆ ในคืนก่อนวันปีใหม่เช่นกัน ก่อนหน้านี้มีรายงานระบุว่าคนออสเตรเลียดื่มแอลกอฮอล์เพิ่มขึ้นราว 2-3 เท่าในช่วงวันหยุดคริสต์มาสเมื่อสัปดาห์ที่แล้วและความรุนแรงที่สืบเนื่องมาจากความมึนเมา ไม่ว่าจะเป็นการล่วงละเมิดทางเพศ หรือการทะเลาะวิวาทได้เพิ่มขึ้นเกือบสองเท่าในช่วง 15 ปีที่ผ่านมา นอกจากนี้ ยังมีรายงานว่าในแต่ละสัปดาห์จะมีคนออสเตรเลียเสียชีวิตเฉลี่ย 60 คน บาดเจ็บอีกราว 1,500 คนอันเนื่องมาจากสาเหตุที่เกี่ยวข้องกับแอลกอฮอล์ คุณเจฟฟ์มุนโร่ เจ้าหน้าที่มูลนิธิยาเสพติดออสเตรเลียชี้ว่า เป็นสิ่งจำเป็นที่ควรควบคุมเครื่องดื่มต่างๆทั้งผสมและไม่ผสมแอลกอฮอล์ในช่วงคืนก่อนวันปีใหม่ เพื่อเตือนให้ประชาชนตระหนักว่าแม้จะไม่มีเครื่องดื่มเหล่านั้น พวกเขาก็สามารถเฉลิมฉลอง และมีประสบการณ์ที่น่าจดจำได้เช่นกัน